ગીર-સોમનાથ જિલ્લામાં ચાલતા જળસંચયના કામોની મુલાકાત લેવા જઇ રહેલા મુખ્ય સચિવ ડો. જે.એન.સિંહનો કાફલો સુત્રાપાડા તાલુકામાંથી પસાર થઇ રહ્યો હતો. તે સમયે રોડની સાઇડમાં ઊભા રહેલા ગેરકાયદે જીંગાફાર્મોના અસરગ્રસ્ત ખેડુતોને જોઇ મુખ્ય સચિવે કાફલો રોકાવી હતી. તેમણે ખેડૂતોની ફરીયાદ સાંભળી જીલ્લા કલેકટરને જરૂરી કાર્યવાહી કરવા જણાવ્યું હતું. જેના પગલે અત્યાર સુધી કુંભકર્ણ નિંદ્રામાં પોઢેલ તંત્ર દોડતું થયું હોય તેમ તાબડતોબ મત્સ્ય વિભાગના અધિકારીઓ ફરીયાદવાળા સ્થળે દોડી જઇ રોજકામ હાથ ધર્યું હોવાનું જાણવા મળ્યું છે.